Tesla Model S med drejelig centerskærm spottet

I et tweet fra brugeren Larry Li vises en video af en Tesla Model S leveret med en ny, drejelig centerskærm. Hvor skærmen tidligere var placeret i en vinkel, der tilgodeså både chauffør og passager, så kan den drejelige skærm tiltes for endnu bedre vinkler. Uanset om du fører bilen eller venter på p-pladsen som passager med Netflix på skærmen.

Tesla finally added screen swivel to the refreshed model s pic.twitter.com/JeldBrRTXw
— Larry EvMod (@TeslaFrunk) May 3, 2022

En overgang var den drejelige skærm en del af specifikationsbeskrivelsen på Teslas hjemmeside for Model S og Model X, men forsvandt igen. Derudover har Tesla-entusiaster fundet frem til at al hardwaren, foruden motoren, har været tilstede i en rum tid på i hvert fald Model S. Et gæt kunne være at chipkrisen har sat en pludselig stopper for opgraderingen.

Det har hidtil været muligt at købe eftermonteringssæt, for selv at få skærmen til at kunne dreje. Men Li har på Twitter bekræftet at videoen ovenfor viser en original skærm, som er leveret med funktionen fra fabrikken.

Der er ingen officielle meldinger fra Tesla, om fremtidige ejere af Model S og Model X kan forvente at få deres bil leveret med en drejelig skærm. Det er dog mere sandsynligt end andre mulige Tesla-features, som vi har kunne berette om. For nuværende er der endnu ingen beskrivelser af den opgraderede skærm på Teslas Model S-side.

Tesla er ikke lutter nye funktioner og opgraderinger. Musk og co. har også fornyeligt måtte svinge sparekniven og fjernet det ellers normalt medfølgende ladekabel, der tidligere var fast inventar i en ny Tesla.

Tesla Model S med drejelig centerskærm spottet