Fanget på video: Her er den nye Tesla Model S

Tesla arbejder for tiden på en ny version af deres Model S, og nu er det nye design spottet ude i virkeligheden af The Kilowatts, som efterfølgende har lagt billeder op på deres Instagramprofil. De har også lavet en video, hvor deres jagt på den nye Model S endelig bærer frugt. De er nemlig løbet ind i den nye udgave af Teslas luksus sedan udenfor fabrikken i Freemont, Californien:

Som du måske kan se, er det nye design er ikke voldsomt meget anderledes end den nuværende generation, i hvert fald ikke ved første øjekast. Ikke desto mindre er det tydeligt, at den nye Model S kommer til at låne træk fra Model 3 i udseende og måske også i funktionalitet. Det er dog en betydeligt større bil, især i bredden. Her er en liste over, hvad det ser ud til der er ændret på 2021 udgaven af Model S:

Nydesignet frontparti

Nyt design på tågelygter

Brede hjul

Redesignet kofanger bagtil

Ikke mere krom

Ingen “høj” skærm som Model 3 (det vides stadig ikke, hvor skærmen er placeret)

Redesignede blinklys

Dette er formentlig langt fra en fyldestgørende liste, og der kommer givetvis nye detaljer om den nye bil på Teslas virtuelle aktionærmøde d. 27 januar.

Fanget på video: Her er den nye Tesla Model S